
DISPUTATIO  MEDICA 


INAUGUIiAI.IS 

■  •  D  -i  ►  •  ‘  '  ~ :  ii  ' .  i  li  a, 

DE 

FEBRE  CONTINUA, 

UT  SESE  HABUIT  IN  NOSOCOMII  REGII  EDINENSIS 
CUBICULIS  CLINICIS  AESTATE  ANNI  1820. 


Q,uicunque  morborum  commentarios  apud 
nosocomia  servatos  vel  leviter  evolverit,  ei  pro¬ 
tinus  manifestum  erit,  febrem  forma  diversam 
subinde  incidere,  more  variantem  modoque, 
frequentem  plus  minus,  prout  finxerint  eam  et 
mutaverint  propria  regionum,  diversaque,  multa 
sensibus  nostris  satis  obvia,  quorumque  ratio¬ 
nem  reddi  minime  necesse  sit,  nonnulla  etiam 
involuta  tenebris,  imo  saepe  nullo  explicata  mo- 

do,  neque  ideo  tamen  effectus  suos  pariendi  mi¬ 
nus  certa. 

Si  quis  primo  intuitu  miretur  febrem  sese 
propagantem  inter  populum  hujus  urbis,  id  illi 
non  amplius  mirandum  videbitur,  si  animum 
adverterit  hujusce  mali,  cum  excitandi,  tum 
longe  lateque  diffundendi,  causas  certissimas 
extemplo  sese  offerre.  Nam  inter  pauperes  in 
hoc,  haud  secus  ac  in  caeteris  oppidis  am¬ 
plis  aerumnae  gravissimae  sunt  :• — corpus  haud 
nutrimento  satis  refectum,  assidueque  subitis 
coeli  vicissitudinibus  expositum,  —  vestimen¬ 
torum  defectus, — et  mens  anxia,  rationis  vi¬ 
tam  sustentandi  incertae  indivisa  comes.  Huc 
accedunt  cubicula  quae  habitat  conditionis  in¬ 
fimae  plebecula  ;  ista  quidem  miserrima,  atque 
pro  turba  angustissima  sunt ;  tecta  quoque  prae¬ 
alta,  et  eorum  ordines  inter  se  nimis  propinqui 
et  angusti ;  liberum  aeris  perflatum  prohiben¬ 
tes. 

Febris  quae,  triennium  jam  elapsum,  nempe 
per  annos  1817,  1818, 1819,  inter  populos  regni 
hujus  saevierat,  aliquandiu  fuit  remittens,  ad- 

missique  in  Nosocomium  Regale  numero  haud 
plures  extiterunt,  quam  circa  hoc  anni  tempus 
solet. 

Cubicula  quae  in  Nosocomio  nomine  proprio 
Clinica  nuncupantur,  lectulos  viginti  octo  con¬ 
tinent,  quorum  octo,  nimirum  quatuor  in  singu¬ 
lorum  cubiculorum  medio,  febricitantibus  dedi¬ 
ti  fuerunt.  Hi  ab  aegris  reliquis  separati  sunt, 
claustro  ligneo  interposito,  spatio  tamen  ejus¬ 
dem  aperto,  qua  laquear  proprius  spectat.  In 
haec  cubicula  recipitur  lux  e  quatuor  fenestris, 
quae  singulae  apice  suo  fere  demissae  pendent ; 
quo  melius  ingressae  salubres  aurae  aegrotos  re¬ 
frigerent,  beneficiaque  sua  ibidem  praestent. 
Quin  et  haec  loca  tegulis  constrata,  quotidie 
mane  mundandi,  fumisque  medicatis  purifican¬ 
di,  mos  est.  Neque  ullo  forsitan  solatio  eadem 
carent,  quod  edificii  structura  sinat. 

Octoginta  quatuor  aegri  in  cubicula  clinica 
mensibus  Maio,  Junio,  Julioque  anno  1820  re¬ 
cepti  erant,  mares  nempe  quadraginta  quinque, 
foeminae  triginta  novem.  Ex  his  febre  conti¬ 
nua  viginti  duo  laborabant,  foeminae  scilicet 

duodecim,  viri  decem.  Quod  solummodo  refe¬ 
ro,  neque  inde  ex  numero  hominum  tam  exi¬ 
guo  concludere  oportet,  hunc,  potius  quam  ii- 
luin,  sexum,  ad  hoc  malum  existere  proclivio¬ 
rem. 

Quando  mihi  quidem  ab  omni  disputatione 
de  causa  febris  proxima  abstinere,  neque  ratio¬ 
nes  ejusdem  latentes  perscrutari,  neque  theo¬ 
riam  ullam  tradere,  propositum  est  ;  exponere 
sufficit,  saepenumero,  in  hoc  genere  morborum 
observatum  esse,  facta  quaedam  certa  eventus 
certos  sequi.  Insuper,  cum  in  omni  febris  ex¬ 
emplo  probe  perspectae  atque  exploratae,  uti 
admodum  verisimile  est,  demonstrari  possit, 
eam  quasdam  ex  causis  mox  commemorandis 
secutam  fuisse,  neque  febrem  sine  harum  non¬ 
nullis  praegressis  fere  unquam  comparere,  non 
solum  rationi  maxime  consentaneum,  sed  reve¬ 
ra  certo  affirmari  potest,  homines  iisdem  causis 
objectos  exinde  neque  aliunde  malo  ingruenti 
opportunos  existere.  Ad  has  causas  referenda 
sunt,  quaecumque  eo  tendunt  ut  enervent  cor¬ 
pus— nimia  scilicet  ejusdem  exercitatio— intem- 

perantia  omnigena — rerum  vitae  necessarium 
insolita  et  summa  inopia — vicissitudines  tem¬ 
pestatis  subitae — 1  iteratorum  studia  nimis  inten¬ 
sa — mentis  anxietas — aeris  effluviis  corrupti  no¬ 
civis  respiratio — prae  omnibus  autem  conta¬ 
gium. 

Medici  quidam  in  dubium  vocant,  an  conta¬ 
gio  serpat  febris,  necne.  Hoe  argumentum  ne¬ 
que  plenius  tractare,  neque  documenta,  quae 
id  affirmant,  jam  multiplicata,  jamque  indies  no¬ 
bis  magis  perspecta,  adjunctis  aliis  cumulare 
mihi  in  animo  est;  tamen  in  hujus  opusculi  de¬ 
cursu  ad  quaedam  observata  ex  mutuo  aegro- 
rum  commercio  facile  oritura  breviter  advertere 
liceat.  Interea,  igitur,  hoc  mihi  concedi  peto, 
(quod  medicos  rerum  hujusmodi  satis  peritos 
haud  injuria  petitum  arbitraturos  spero)  febrem, 
simulatque  genita  est,  ex  natura  sua  contagio 

semet  diffundere,  sive  hoc,  sive  causis  aliis  pri- 

% 

mo  exorta  fuerit. 

Quod  si  junior  quisquam,  aliter  ac  Cullenus, 
de  hoc  argumento  senserit,  certe,  non  nisi  re 
bene  perpensa  agendum  erit,  et  sane,  si  mea 

sententia  aliorum  suffragiis  non  suffulta  esset, 
de  ea  in  medium  proferenda  dubius  haererem. 
Quemque  tamen  veri  indagatorem  constantem 
probumque,  quidquid  ipsi  liquide  constat,  non 
minus  fortiter  quam  modeste  asserere  et  vindi¬ 
care  decet.  Ergo  profitendum  est,  si  typhus 
et  synocha,  quales  a  Culleno  descriptae  sunt, 
revera  existant,  eas  mihi  nondum  occurrisse  ;  ab 
harum  alterutra  certe  nemo  ex  aegris  nostris 
laborabat.  Professorumque  Gregorii,  Homii, 
atque  Duncani  junioris  auctoritate  freti,  eas¬ 
dem  usquam  comparere  in  dubium  merito  vo¬ 
caremus.  Quod  ad  limites  attinet,  qui  typhum 
a  synocho  disjungunt,  ipse  quidem  fatetur  Cul- 
lenus,  eos  non  nisi  difficile  posse  designari. 

t 

Morbus,  de  quo  agimus,  ad  Culleni  Syno- 
chum  plane  pertinet.  Cum  tamen  faciem  di¬ 
versam  indueret,  in  species  dividatur  oportet. 
Etenim  in  aliis  inflammatoria  signa  ardebant  ma¬ 
gis  atque  perstabant  diutius,  alii  autem  in  spe¬ 
ciem  nervosam  citius  delapsi  fuerunt.  Quae 
cum  probe  notanda  sint  discrimina,  hanc  mate¬ 
riam  sic  persequar,  ut  in  synochi  genere  spe- 

cies  hae,  inflammatoria  nimirum,  pura,  atque 
nervosa,  liquide  a  se  invicem  distinguantur. 
Harum  singularum  exemplum  traditum  rem 
melius  forsitan  exponet. 


SYNOCHI  INFLAMMATORIA  EXEMPLUM. 

Thos.  Duff,  operarius,  anno  aet.  22,  die  Maii 
12.  in  Nosocomium  admissus  est.  De  capitis 
dolore,  et  pone  sternum,  tussi  atque  debilitate 

conquestus  est ;  arteriarum  pulsus  102,  duri ; 

* 

gradu  caloris  centesimo  secundo  ;  respiratione 
celeri ;  lingua  albida ;  facie  rubescente  ;  urina 
subrubra  j  alvo  haud  abnormi.  Mensis  ejus¬ 
dem  die  octavo,  hora  post  meridiem  undecima, 
horas  multas  imbribus  expositum  horrores  in¬ 
vasere,  quos  haecce  indicia  brevi  sunt  secuta. 
Die  nono  atque  decimo  cathartica  sumpta ; 
10.  et  11.  sanguinem  sibi  detrahi  passus  est, 
nec  ullum  inde  malorum  provenit  levamen. 

Habeat  catharticum  cras  ex  sulp.  mag.  §  j. 

1 3?no  mensis  die>  5to  febris  die . 

Nocte  tussi  gravi  vexatus  erat ;  sputi  nihii ; 
thoracis  et  capitis  dolor  non  imminutus;  pul¬ 
sus  102,  pleni,  validi,  quasi  oppressi;  lingua  per¬ 
quam  albida ;  gradus  caloris  103 ;  urina  sub¬ 
rubra  ;  dejectiones  quatuor  naturales. 

N  l 

Statim  mitt.  sang.  secandum  effectum. 

Inhalet  aquae  tepidae  vapores. 

Adhibeat,  vesicat.  sterno. 

Hora  Sva  P.  M.  —  Sanguis  statim  ad  §  xxx 
missus,  tunicam  coriaceam  prae  se  ferebat. 
Pulsus  102,  molles,  gradus  caloris  103J  ;  respi¬ 
ratio  signaque  caetera  plurimum  sublevata. 

1  -  *  .  \  ;  y  •  •  t  •  '•*  's  :■  f 

14.  mensis  die ,  6.  febris  die . 

Epispasticum  bene  respondebat ;  pulsus  7 8, 
firmi ;  gradus  caloris  991 ;  lingua  albida ;  uri¬ 
na  nebulosa ;  sudor  levis. 

15.  mensis  die ,  7*  febris  die . 

Pulsus  60,  firmi ;  gradus  caloris  98.  Alvus 
satis  soluta.  Jamque  in  statu  convalescentis 
fuit.  Quinque  postea  diebus  sanatus  dimittitur. 

Exinde  synochi  purae  exemplum  tradere  per¬ 
go- 


GulielmusTaylor,  faber  lignarius,  tempera¬ 
mento  cholerico,  anno  aetatis  29,  die  Junii  1 2«, 
receptus  est.  Capitis  dolore  et  lateris  sinistri 
ad  scapulam  retrotendente,  nihil  sub  spiritum 
plenius  tractum  aucto,  affectus.  Nulla  ei  tus¬ 
sis  erat;  pulsus  84,  oppressi;  caloris  gradus 
105 ;  respirationes  36  ;  lingua  albida ;  facies 

ultra  modum  rubra ;  cutis  arida ;  alvus  adstric- 

* 

ta ;  nulla  cibi  appetentia.  Contagio  objectum 
corripuere  die  mensis  2ndo  rigores,  nausea,  capi¬ 
tisque  dolor,  nec  ille  tamen  medicamenti  quid¬ 
quam  sumpserat. 

Statim  mitt.  sang.  ad  %  xvi.  vel  plures,  si  bene  ferant 
vires. 

Sumat  bolum  ex  submur.  hyd.  et  jalap.  et  c.  m.  in- 
fus.  sennae  si  opus  sit. 

Adhibeat,  vesicat.  lateri. 

Utat.  lavationibus  tepidis  assidue  per  noctem. 

13.  mensis ,  11.  febris  die . 

Sanguine  ad  %  xij.  emisso,  animi  deliquium 

B 

supervenit.  Tunicam  colore  corii  simillimam 
ille  ostendit ;  thoracis  nullus  dolor  est ;  tussis 
nulla ;  dolor  lateris  sublevatus ;  vesicatorium 
non  adhibitum ;  pulsus  78,  pleni  j  gradus  calo¬ 
ris  10^ ;  alvus  a  catharticis  ter  dejecta  ;  cutis 
madida. 

R.  Tartrat.  antimon.  et  potass.  gr.  iv. 

Aquae,  §  viij. 

Syrup.  simplicis,  §  j.  s. 

Sumat  unciam  tertia  quaque  hora. 

Utat.  lavat,  tepid.  aucto  calore. 

11.  8m  P.  M. — Nausea  multa  adest. 

Omit.  mist.  e  tartrat.  antimonii. 

Stat.  utat.  pediluvio. 

R.  Aquae  acet,  ammon. 

Aquae  a  a  §  viij. 

Syrup.  J  j.  M.  Uncia  tertia  quaque  hora  sumenda. 

14.  mensis ,  12.  febris  die . 

Sudor  nullus,  nec  capitis  nec  thoracis  dolor  ; 
tussis  nulla  ;  lingua  perquam  albida  ;  sitis  ;  pul¬ 
sus  88,  validi ;  caloris  gradus  104 ;  cutis  cali¬ 
da  et  valde  arida  ;  urina  admodum  turbida,  et 
sedimentum  demittens. 

Contin.  omnia. 

Inhalet  aquae  vapores. 

Habeat  cerevisiam  tenuem. 

H.  8.  P.  M. — Pulsus  90,  pleni,  validi ;  calo¬ 
ris  gradus  106 ;  capitis  dolor  ingens  ;  urinae 
sedimentum. 

Statim  sit  v.  s.  secundum  effectum. 

Abradatur  capillitium. 

Contin.  lavat,  tepid. 

Interea,  malo  perstante,  pulsus  ab  octoginta 
ad  nonaginta  sex  numero  variabant.  Nullus 
partis  cujusvis  dolor,  nulla  mentis  alienatio,  to¬ 
tius  vero  corporis  molestia  summa.  Die  deci¬ 
mo  quarto  in  conspectum  venere  petechiae,  et 
ad  decimum  nonum  usque  haesere,  cum  penitus 
e  cute  recesserint.  Vigesimo  cuncta  sudor  ur¬ 
gentia  signa  solvit.  Vigesimo  quarto  convales¬ 
cens  habetur.  Die  ab  ineunte  morbo  trigesi¬ 
mo  nono  corpore  sano  abiit,  postquam  in  No¬ 
socomio  septimanas  quatuor  versatus  erat.  Cu¬ 
rando  subveniebant  hirudines,  antimonium,  ca- 
thartica,  lavatio  tepida,  potus  e  frugibus  acidi, 
kc. 

Proximum  est  ut  exemplo  illustretur  tertia 
synochi  species,  in  qua,  curriculo  inflammatio¬ 
nis  absoluto,  genus  nervosum  citius  deprimi  in¬ 
cipiebat,  eoque  statu  res  erat,  quo  ad  mentem 
alienam  nonnihil  propenderet.  Hoc  tamen  sig¬ 
num  ad  istam  speciem  a  caeteris  dignoscendam 
valere  neutiquam  arbitror ;  namque  in  omni 
morbi  varietate  occurrere  potest ;  nec  sane  in¬ 
solitum  est. 

Archib Aldus  Menzies,  aet.  35,  die  Maii  11. 
in  Nosocomium  admissus,  capite  aeque  ac  tho¬ 
race  intus  dolente,  tussi  arida  malum  pectoris 
aggravante  ;  dolore  regionum  epigastrii  et  um¬ 
bilici,  pressura  aucto,  artuum  dolore,  atque  de¬ 
bilitate  laborabat  ;  sitis  ingens  erat ;  pulsus 
120,  pleni;  caloris  gradus  102i  ;  respirationes 
36 ;  cutis  calida,  sicca  ;  lingua  sordida  ;  spiri¬ 
tus  coarctatus ;  vultus  anxius.  Malis  ejus  ri¬ 
gores  tertio  mensis  praeivere  ;  cathartica  nono 
sumpta  alvum  satis  dejecerunt.  Contagio  ob¬ 
jectus  fuerat. 

Sit  v.  s.  ad  g  xvi.  vel  plures,  secundum  effectum. 
Appi,  vesicat.  pectori.  C.  M.  Cathart.  ex  submur. 
hyd.  et  jalap. 

12.  mensis ,  10.  febris  die. 

Sanguis  ad  g  xviij.  missus  vasi  adhaeret,  ne» 
que  albescit ;  dolor  cum  capitis  tum  thoracis, 
et  tussis  sublevati  ;  caput  inter  tussiendum  do¬ 
let  ;  lingua  valde  albida  ;  sitis  gravis  ;  alvus  bis 
dejecta  viridissima  ;  vesicatorium  operando  vo¬ 
tis  respondit,  pectorique  laboranti  subvenit ; 

urina  ruberrima  ;  pulsus  124,  paulo  debiliores  ; 

* 

gradus  caloris  102  ;  petechiae  super  dorsum 
apparent. 

Contin.  cathart.  ex  infus.  sennae  ad  alvum  plene  sol» 
vendam,  et 

Admoveant,  hirud.  x  capiti,  postea  gelida. 

13.  mensis,  11.  febris  die. 

Nox  molesta  ;  tussis  ;  debilitas  gravis  ;  ca¬ 
pitis  dolor,  hirudinum  ope  imminutus,  verum 
acris  adhuc  ;  lingua  albida  ;  pulsus  120,  debi¬ 
les  ;  caloris  gradus  102;  petechiae  plures  super 

thoracem  dorsumque  se  ostendunt  ;  crebrae  alvi 
dejectiones. 

Utat.  mist.  salina. 

14.  mensis ,  12.  febris  die. 

Nocte  secunda,  ad  somnum  proclivitas ;  ne¬ 
que  pectoris  neque  capitis  dolor,  nisi  urgente 
tussi,  adest.  Lingua  minus  sordida.  Pulsus 
96,  debiles  ;  urina  limpida  ;  dejectiones  duae. 

Repet,  mist.  salina. 

Cras,  cathart.  ex  sulpln  magnesiae. 

Hora  8m  P.  M.  —  Dejectio  nulla  ;  pulsus 
108  ;  gradus  caloris  104. 

15.  mensis ,  18.  febris  die. 

Nox  inquieta  ;  catharticum  errore  omissum  ; 
pulsus  94,  aliquantum  debiles  ;  caloris  gradus 
101  ;  dolor  apud  cordis  scrobiculum  ;  urina  ru¬ 
bra. 

Sumat  bolum  ex  submur.  hyd.  et  jalap.  et  ni  post  ho¬ 
ras  tres  bene  responderit  alvus,  infus.  sennae,  m.  s. 

Plora  8m  P .  M . — Pulsus  104;  gradus  calo¬ 
ris  10  ll ;  dejectio  una. 

16.  mensis ,  1 4^.  febris  die. 

Nox  adversa ;  dejectiones  sex  ;  pulsus  90, 
haud  debiles  ;  lingua  minus  sordida  ;  levis  ca¬ 
pitis  dolor ;  de  debilitate  conqueritur. 

Applicet,  frigida  capiti,  cui  si  dolor  vespere  increve¬ 
rit,  iterum  imponantur  hirudines. 

Capiti  dolenti  per  hirudines  subventum  est, 
restitutaque  sensim  sanitas.  Die  decimo  septi¬ 
mo  convalescere  renunciatus  ;  vigesimo  septimo 
dimissus  est,  remediis  solitis  exhibitis. 

Ex  aegris  nostris  viginti  duos  febre  correptos 
esse  jam  antea  traditum  est.  Horum  decem,  vi¬ 
delicet,  Carolus  Grant,  Maria  Grant,  Jo- 
annes  Grant,  Archibaldus  Menzies,  Eliza 
Stewart,  Jacobus  Stewart,  Gulielmus  Tay- 
lor,  Jacobus  Rae,  Gulielmus  Wilson,  Chris- 
tian  Brown,  et  Jana  Nichol,  hoc  malo  a  conta¬ 
gione  impliciti  erant.  Ex  his  primum  et  tertium 
fratres  esse,  primum  et  secundam,  pariter  ac 
quintam  et  sextum,  maritum  et  uxorem  fuisse, 
observare  licet.  Interea,  si  quis  febri,  quae  con¬ 
tagio  serpere  evidentissime  mihi  demonstratur, 

objectatus,  posthac  febricitaverit,  minime  dicere 
vellem,  causam  hujus  mali  excitantem  necessa¬ 
rio  in  contagio  ponendam  esse ;  id  autem  in 
tali  exemplo  valuisse  profecto  verisimillimum 
est ;  quod  et  in  omnibus  nostris  supra  comme¬ 
moratis  accidisse  eo  magis  credendum  est,  quo 
multi  alii  ejusdem  periculi  simul  participes  ca¬ 
sum  eundem  tulerant. 

Quin  et  septem  ex  nostris  erant  Joannes 
Hayne  scilicet,  Gulielmus  Wilson,  Robertus 
Gillon,  Maria  Scott,  Catherina  Robertson, 
Jana  Ewen,  et  Jana  Pace,  quorum  causa  mali 
nos  omnino  fugiebat,  propterea  quod  illi  se  con¬ 
tagioni  aut  ulli  alii  febris  irritamento  oblatos 
nescirent. 

Hi  quatuor,  Thomas  Duff  nempe,  Jessie 
Chalmers,  Barbara  Mackenzie,  et  Maria 
Stirling,  reperti  sunt,  quorum  mala  ad  humo¬ 
rem  frigusque  corpori  applicata  referenda  esse 
constaret. 

Margaretta  Wilkinson  quidem  ab  opio 
copia  nimia  sumpto,  ut  verisimile  est,  in  mor¬ 
bum  inciderat  ;  quippe  cui  signa  talia  essent, 

qualia  casum  istiusmodi  sequerentur.  Res  insu¬ 
per  eo  magis  in  suspicionem  veniebat,  quo  mu¬ 
lier  demissa,  paucis  postea  diebus,  ad  Nosoco¬ 
mium  reducta  est,  malis  liquidissime  conflic¬ 
tans,  quae  medicamen  istud  largius  devoratum 
gigneret. 

Jam  que  aegros  nostros  ex  signis  in  classes 
distribuere  pergo.  In  prima,  omnes  synocha  in¬ 
flammatoria  affecti,  nempe,  Thomas  Duff,  Jo- 
annes  Hayne,  Catherina  Robertson,  Jessie 

Chalmers,  Barbara  Mackenzie,  Jana  Ni- 

* 

chol,  Maria  Scott,  Jana  Pace,  comprehen¬ 
dantur.  Hic  numerus  partem  omnium  tertiam, 
et  paulo  plus,  efficit. 

In  classe  secunda,  sub  synochi  purae  specie 
octo  quoque,  scilicet,  Gulielmus  Taylor,  Ca- 
rolus  Grant,  Maria  Grant,  Joannes  Grant, 
Robertus  Gillen,  Christian  Brown,  Guli¬ 
elmus  Wilson,  et  Maria  Stirling  sunt  collo¬ 
candi. 

In  classe  ultima  continebuntur  ii  qui  syno- 
cho  nervoso  laboravere,  nempe,  Archibaldus 

Menzies,  Jacobus  Rae,  Jacobus  Stewart, 

et  Eliza  Stewart.  Quod  ad  exemplum  Mar- 
garettae  Wilkinson  attinet,  id  omnino  abnor¬ 
me  erat;  eamque  ex  opio  largius  sumpto  aegres¬ 
cere,  uti  jam  dictum  est,  ratio  credendi  fuit. 
Eandem,  autem,  si  certae  ex  his  classibus  uni 
inserere  necesse  foret,  ad  primam  referri  place¬ 
ret.  Neque  silentio  praetereunda  est  Janae 
Ewan  febris,  quae  extra  viam  declinavit,  inque 
formam,  nullo  certo  cursu,  remittentis  trans¬ 
iit. 

Jamque  aegrotis  nostris  pro  ratione  signo¬ 
rum  dispositis,  quaedam  corporis  organa  ma¬ 
lo  imprimis  laesa,  ordine  atque  sigillatim  me¬ 
morare  aggrediar;  quamvis  hoc  non  nisi  bre¬ 
vissime  agi  limites  tentamini  meo  appositi  si¬ 
nant. 

Capitis  dolor  aegrotis  paene  universis  clas¬ 
sium  singularum  superveniebat.  In  prima  clas¬ 
se  is  fere  minus  acris,  et  proclivitas  ad  delirium 
minor,  quam  in  secunda  notabantur ;  tertiaeque 
graviora  adhuc  extabant. 

In  classe  unaquaque  occurrebat  tinnitus  au- 

rium,  vertigo,  intolerantia  lucis  $  haud  ita  so¬ 
por  iste  profundus  coma  dictus. 

In  exemplis  tribus  surditas  observata ;  ominis 
secundi  reputata  est,  quippe  quae  circa  crisin 
inciderit. 

In  Maria  Scott,  atque  Jessie  Chalmers, 
synocha  inflammatoria  laborantibus,  uvula  ton¬ 
sillaeque  inflammatas  se  ostenderunt. 

Multos,  classis  secundae  potissimum,  tertiae¬ 
que,  dolor  dorsi  urgebat. 

Aegris  classium  omnium  pulmones  male  affi- 
ciebantur  ;  at  generis  hujus  signa  graviora  pri¬ 
mam  profecto  premebant,  in  qua  organi  illius 
functiones  laesae  caeteris  mali  notis  multum 
supereminebant. 

In  regionibus  epigastrii  atque  umbilici  dolor, 
qui  ventriculum  alvumque  vehementer  pertur¬ 
bari  indicabat,  paene  universis  erat ;  idem  vero 
classi  secundae  tertiaeque  magis  quam  primae 
acris  ;  atque  ut  in  hac  pulmones,  ita  in  illis  in¬ 
testina  ventriculusque  curam  nostram  praeci¬ 
puam  sibi  deposcebant. 

Nausea,  ineunte  malo,  cunctis  communiter 

fere  infesta  aderat ;  tribus,  Nosocomium  non¬ 
dum  ingressis,  cum  vomitu  conjuncta  ingruerat. 
Alvi  fluxus  minime  occurrebat.  Ea  adstricta, 
quocumque  mali  statu,  quocumque  curriculo, 
in  plurimis  reperiebatur,  quae,  ut  teneretur  so¬ 
luta,  catharticis  assidue  opus  erat.  Ejusdem 
strigmenta  plerumque  fusca,  haud  infrequenter 
coloris  viridis;  tum  vero  purgantia  subvenie¬ 
bant  acriora  usque,  dum  illa  faciem  sanam  in¬ 
duerint. 

Arteriarum  pulsus  plus  minus  frequentes 
erant,  a  centum  quadraginta  octo,  qui  plurimi 
extabant,  ad  sexaginta,  qui  (morbo  manente) 
paucissimi  numerabantur  ;  quamvis  homini, 
Taylor  nomine,  jam  convalescenti,  ad  quadra¬ 
ginta  quatuor  etiam  descenderint,  lidem  ta¬ 
men  longe  ultra  modum  frequentes  in  classe 
prima  praesertim,  tertiaque,  magis  quam  in  se¬ 
cunda  esse  solebant.  Quoad  vim  emicandi 
valde  inter  se  diversi  erant,  quod  ex  historiis 
jam  traditis  satis  apertum  est. 

Corporis  calor  in  omnibus  valde  auctus  erat, 
quippe  qui  in  multis  ad  gradum  thermometri 

Fahrenheitiani  centesimum  sextum  perveniret  ; 
dum  gradus  centesimus  tertius  summum  inter 
et  infimum  medius  maxime  solitus  forsitan  statui 
possit.  In  hoc  tamen  insignes  erant  mutatio¬ 
nes;  quod  a  plenitudine  potius  quam  a  frequen¬ 
tia  ictus  arteriarum  pendebat.  Calor  nempe  in 
Taylor  atque  Stewartio  maxime  flagrabat, 
cum  pulsus  octoginta  inter  et  nonaginta  essent. 
Praeterea,  quod  notatu  indignum  non  est,  cum 
decimo  quinto  morbi  die,  calor  in  Taylor  ad 
gradum  centesimum  sextum  surrexisset,  ardo¬ 
remque  tactui  meo  acrem  imprimeret,  aegro¬ 
to  ipsi  frigoris  extremi  sensus  et  cutis  anserina 
erant. 

Respiratio  cunctis  ultra  modum  naturae  cita¬ 
ta  fuit. 

Faciem  suam  urina  multum  variabat,  classis 
primae  ruberrima,  multo  magis  quam  caetera- 
rum  ;  in  quibus  p&Ilida  fere,  paucis  pallidissima 
usque  manebat,  dum  redux  esset  sanitas.  Tur¬ 
bida  facta,  sedimentumque  coloris  lateritii  inde 
demissum,  signis  aliis  morbi  decedentis  inter¬ 
dum  comitantibus,  statu  nimirum  linguae  vel 

cutis  in  melius  verso,  crisin  adesse  plerumque 
monstrabant.  Neque  tamen  silentio  praetere¬ 
undum  est,  urinam  trium  cito  ab  initio  morbi 
turbidam  se  obtulisse,  nulla  nota  valetudinis 
factae  melioris  simul  comparente  ;  indiciis  pe- 
joribus  potius  subsecuturis,  qualiter  in  Carolo 
Grant  et  Gulielmo  Taylor  evenit.  Quin  et 
hujus  fluidi  in  classe  alia  atque  alia  gravitas  spe¬ 
cifica,  ut  suspicari  licet,  diversa  extabat,  quip¬ 
pe  quae,  febre  flagrante,  in  lotio  Menziei  sy- 
nocho  nervoso  laborantis,  mille  decem  ;  in 
Duffei,  autem,  inflammatoria  affecti,  mille  vi- 
ginti  unum  attigerit.  Verum  animum  ad  hanc 
rem  non  ita  satis  advertimus,  ut  aliquid  certi 
inde  stabilire  liceat.  Inde  attentionem  meam 
casu  quovis  abstractam  multum  doleo,  nempe, 
qui  aliquid  pretii  non  parvi,  ad  summam  patho- 
logiae  accessurum  illinc  erui  posse  putem. 
Hic  forsitan  nequaquam  ineptum  esset  mone¬ 
re,  cura  nobis  magna  explorandum  esse,  an  rite 
reddatur  urina,  an  intra  vesicam  ultra  modum 
retineatur.  Aegroti  classis  secundae  tertiae* 
que  affectu  suo  sic  comparati  sunt,  ut  hanc  rem 

facillime  negligant ;  neque  omnino  infrequens 
est,  ut  aegrotantes  ad  hoc  advertendi  nullo 
compotes  modo  existant.  Neque  nobis  interea 
animo  elabi  debet ;  exempla  memoriae  prodita 
esse,  ubi  a  rei  tantae  incuria  factum  est,  ut  mi» 
seros  miris  modis  mors  crudeliter  rapuerit. 

Status  cutis  varietates  quosdam  ostendebat, 
non  alias  tamen  ac  quae  in  graviter  febricitan¬ 
tibus  apparere  solent.  Color  ejusdem  in  fus¬ 
cum,  vel  maculis  aspersum  mutatus,  in  exemplis 
quibusdam  classis  secundae  tertiaeque  conspi¬ 
ciebatur.  Petechiae,  et  numero  plurimae  erant, 
et  in  aegrotorum  plurimis,  neque  nisi  intra 
classem  secundam  tertiamque  observatae  occur¬ 
rebant.  Corporis  superficies,  paucis  exceptis, 
arida  fere  manebat,  donec  crisis  se  secunda  in¬ 
tulerit.  Papularum  eruptio  lichen  simplex  dic¬ 
ta,  in  tribus  convalescentium  se  obtulit. 

Lingua  varie  afficiebatur  ;  initio  fere  albida, 
decursu  mali  fusca  vel  scabra  pro  signorum  gra¬ 
vitate  fiebat.  Quae,  quo  magis  statu  sano  remo¬ 
ta  erat,  eo  magis  eam  sitis  torrebat.  Aegrotan¬ 
tibus  acrius  in  classe  secunda  tertiaque,  eandem 

ex  ore  protrudendi  difficultas  summa,  imo  etiam 
impotentia  aliquando  erat.  Quin  et  species  or- 
gani  hujus,  eadem  constanter  servata,  sive  albi* 
da  fuerit  illa,  fusca,  scabrave,  caeteris  paribus 
minus  periculi  indicabat,  quam  ea  hic  illic  va¬ 
rie  sui  dissimilis. 

Tempus  quod  durabat  morbus  varium  erat. 
Gilleno  triduum  tantum  aegrotanti  brevissi¬ 
mum  ;  Nicholo  dies  quadraginta  quatuor  male 
habenti  longissimum  ;  medium  tempus  dies  cir¬ 
citer  quindecim  computetur. 

Crisis  in  aegris  decem  observata;  in  diem 
quartum,  septimum,  undecimum,  quintum  deci¬ 
mum,  et  septimum  decimum,  incidit,  urinae 
mutatione,  ad  somnum  propensione  vel  diapho- 
resi  notabilis ;  comitabantur  eandem  fere,  vel 
illico  subsequebantur  corporis  calor  imminutus, 
pulsusque  minus  frequens.  In  aliis  vero,  crisis 
comparebat  nulla,  signaque  gradatim  recede¬ 
bant,  donec  tandem  restaurata  sit  sanitas.  Hic 
forsitan  haud  alienum  foret  monere,  diem  mor¬ 
bi  secundum  nunquam  computatum  esse  nobis, 
antequam  horae  viginti  quatuor  effluxissent. 

Cujus  rei  statuendae  accuratio  minor  dubitatio 
nem,  ut  mihi  videtur,  valde  incommodam  huc 
saepe  induxit. 

In  paucis  nostrorum,  Menzies  nimirum  Ca^ 
rolo,  Maria,  et  Joanni  Grant,  Jacobo  et 
Eliza  Stewart,  Taylor,  Rae,  etNiCHOL,  prog¬ 
nosis  valde  infausta  extabat.  Signa  pessima 
classis  secundae,  tertiaeque  potissimum,  sed  non 
ex  omni  parte  erant.  In  pluribus  tamen  nihil 
in  conspectum  venit,  unde  eventus  lethalis  tan¬ 
dem  futuri  conjectura,  nobis  verisimilis  surge» 
ret.  In  malo,  autem,  mutationibus  tam  fre¬ 
quentibus  tamque  exitialibus  opportuno,  prog¬ 
nosis  quam  cautissime  tradatur  semper  opor¬ 
tet. 

In  omnibus  hujus  febris  exemplis,  eventus 
erat  felix ;  aegri,  quo  graviorem  morbum  magis¬ 
que  diutinum  experti  fuerant,  eo  aegrius  fere 
atque  tardius  convalescebant.  Quin  et  reva¬ 
lescentibus  cura  medicorum  paene  tanta,  quan¬ 
ta  acriter  febricitantibus  adhibenda  erat.  Nam 
accidit  fere,  ut  facillime  quis  in  malum  relaba¬ 
tur,  ex  causis  levissimis  temere  admotis,  videli- 

cet,  a  statu  intestinorum  parum  curato,  a  vicis¬ 
situdinibus  coeli  subitis,  adeo  ut  id  ipsum  ni¬ 
mis  praecavere  vix  possimus.  Praeterea,  cor¬ 
poris  viribus  primo  morbi  impetu  magnopere 
attenuatis,  secundum  sustinere  multo  gravius 
erit.  Quod  quidem  re  facta  satis  confirmatur  ; 
dum  plures,  in  morbum  iterum  relabendo  quam 
prima  vice  aegrotando,  occumbant.  Quinque  ex 
nostris  iterato  in  malum  lapsu  correpti  sunt, 
qui  tamen  exitu  minime  funesto  tandem  evase¬ 
runt. 

In  exemplis  quibusdam  classis  primae  prae¬ 
sertim,  diagnosis  haud  facile  profecto  statueba¬ 
tur,  ubi  febrem  a  pneumonia  distinguendi  in¬ 
dicia  nequaquam  satis  obvia  erant.  Quod  rei 
practicae,  parum  interest,  quippe  quia  curatio¬ 
ne  eadem,  antiphlogistica  nimirum  actuosissima 
in  utroque  malo,  quemadmodum  arbitror,  om¬ 
nino  est  opus.  In  caeteris  aegris  signa,  qui¬ 
bus  niteretur  diagnosis,  satis  aperta  se  offere¬ 
bant. 


DE  FEBRE  CONTINUA. 


REMEDIA, 

Et  ad  cursum  febris  protinus  abrumpendum, 
et  ad  notas  ejusdem  leviores  efficiendas,  adhi¬ 
bebantur.  Illud  primum  forsitan  non  nisi  ineun- 
te  morbo,  id  est,  intra  dies  septem  ab  ejus  ini¬ 
tio  numerandos,  perfici  potest.  Quod  quidem 
generaliter  verum  repertum  iri  credo,  quan- 
quam  nullus  dubito,  quin  exempla  occurrerint, 
ubi  auxiliis  praevalidis,  malum  jam  longius  pro¬ 
grediens,  subito  erat  sublatum. 

Sanguinis  Missio . 

Hoc  remedium  fere  convenire  universi  jam 
fatentur,  quod  nonnulli  adeo  non  negavere,  ut 
dum  Charybdim  vitare  cuperent  in  Scyllam  in¬ 
cidisse,  mihi  videantur  ;  alioquin  sanguinis  un¬ 
cias  quinquaginta  febricitantibus  una  vice  mi¬ 
nime  detraxissent.  Jamque  pro  explorato  est, 
auxilium  hoc  omni  morbi  tempore  omnique  fere 
statu,  tuto  et  utiliter  usurpari  posse.  Ad  idem 
vi  sua  valentissimum,  multorum  ratio  ante  ha¬ 
benda  est,  quam  nosmet  conferamus,  quippe 

quod  imprudenter  adhibitum,  perniciosissima 
inducere  queat.  Generaliter  observare  datur, 
quo  aeri  puriori  assuevit  aeger,  eo  magis  san-r 
guinis  detractionem  illi  necessariam  esse,  faci- 
liusque  ferendam.  Hac  ratione  rusticus  san¬ 
guinem  sibi  detrahi  caeteris  paribus  melius  pa¬ 
tietur,  quam  cui  vita  sedentaria,  in  hujus  ur¬ 
bis  angiportu  acta.  Multum  quoque  pendet  a 
causa,  unde  inducta  est  febris  ;  quae,  si  frigo¬ 
re  atque  humore  exorta  est,  tum  graves  inflam¬ 
mationis  notas  fere  ostendit,  et  ea  sanguinis 
missionem  non  modo  facilius  tolerat  quam  quis 
tertiae  classis  nostrae ;  sed  auxilium  omni  ex¬ 
emplo  periculoso  id  esse  etiam  judico,  in  quo, 
febricitantis  vita  vertatur.  Idemque  tutius  eo, 
speique  majoris  merito  reputatur  esse,  quo  mi¬ 
nus  temporis  intervallum  ab  origine  mali  inter¬ 
venerit.  In  quo  quidem  multorum  ratio  haben¬ 
da  est,  qualia  nimirum  sunt,  aetas  decumbentis 
et  sexus,  causa  mali  excitans,  corporis  constitu¬ 
tio  singulis  propria.  Quinetiam,  pulsus  frequen¬ 
tia,  plenitudo,  duritia,  calor  auctus,  sanguis  plus 
justo  ad  partem  quamvis  fluens,  facies  rubes- 

cens,  delirium  acrione  aucta  arteriarum,  vel 
sanguine  in  venis  congesto  exortum,  thoracis 
phlegmona  vel  abdominis,  cum  febriculae  cur¬ 
riculo  cuivis  ingruant,  sanguinem  detrahi  justis¬ 
simis  de  causis  suadent.  Si  facies  sanguinis  al¬ 
bescat,  copiam  denuo  extrahendam  minime  per 
se  statuit ;  hoc  autem  profecto  suadet,  ut  quae 
sit  singulorum  corporis  organorum  conditio, 
quam  accuratissime  nobis  exploratum  habea¬ 
mus.  Neque  si  facies  illa  minime  abesset,  ideo 
deterrendi  sumus  ne  iterum  fiat  sanguinis  mis¬ 
sio,  signis  aliis  eam  postulantibus.  Quae  qui¬ 
dem  exigua  et  saepe  repetita  in  classe  secunda 
tertiaque  tutior  forsitan  esset,  quam  eadem  se¬ 
mel  uberius  facta  ;  quam  tamen  in  classe  prima 
anteponendam  crederem.  Eidem  detrahendo 
tempus  commodissimum  fortasse  vespertinum 
est,  sub  quod  nimirum  morbus  fere  acerbior  e- 
vadat.  Sanguinis  detractio  quidem  omnibus 
nostris,  Gillen  et  Wilson,  qui  leviter  aegrota¬ 
bant  exceptis,  auxilio  venit,  commodo  inde  in 
singulis  manifesto,  maloque  in  duobus,  Duff  vi¬ 
delicet  et  Hayne,  subito  cessante,  Quo  auxilio. 

si  quibus  morbi  cursus  neutiquam  abruptus  es¬ 
set,  in  illis  tamen  extemplo  vel  brevi  postea  fere 
factum  est,  ut  vis  pulsus  atque  frequentia,  cor¬ 
poris  calor,  et  cutis  summae  siccitas  imminue¬ 
rentur  ;  capitisque  dolor,  pulmonumque  et  ab¬ 
dominis  mala  simul  lenirentur. 

Hirudinum  Usus . 

Parte  quavis  singulari  laesa,  sanguinis  detrac*- 
tio,  specialis  dicta,  saepe  necessaria  est,  eique 
rei  hirudines  usui  sunt  maximo  ;  omnibus  nos¬ 
tris  admotae  mala,  quibus  occurrebant,  leviora 
semper  fecerunt. 

Sanguini  extracto  facies  admodum  varia ;  in 
classe  prima  fere  albida  formaeque  concavae  ; 
in  classe  secunda  tertiaque  tunica  minus  albi¬ 
da,  quam  in  prima  cernebatur,  sero  saepe  tur¬ 
bido,  eoque  magis  quo  febris  gravior  existebat. 

Lavatio  frigida. 

Lavatio  frigida'  aegris  quinque  solummodo 
adhibita,  nimirum,  ne  quid  inde  detrimenti  per 
mala  pectoris  praevalida  oriretur,  neque  parti 

alii  nisi  capiti  admota,  multum  beneficii  praes¬ 
tabat,  acri  capitis  dolore,  proclivitate  ad  deli¬ 
rium,  aurium  tinnitu,  atque  vertigine,  pariter 
sublevatis. 

Lavatio  tepida. 

Lavatio  tepida  cunctis  subveniebat ;  neque 
revera  magis  proderat,  quam  sensus  aegrotan¬ 
tium  delectabit.  Hoc  auxilio  aucta  vasculo¬ 
rum  actio  atque  calor  morbosus  multo  minores 

fiebant ;  diaphoretica  velocius  operabantur,  pro- 

* 

divitas  ad  somnum  inducebatur,  cutisque  bene 
abstersa  efficiebat,  ut,  contagium  mali  caeteris 
minus  noceret,  quod  inter  minima  hujus  reme¬ 
dii  beneficia  neutiquam  ponendum  est.  Vapo¬ 
res  aquae  fervidae  inhalati  pectori  in  singulis 
auxilium  magnum  ferebant. 

Vomitoria . 

Vomitorium  non  nisi  in  uno  ex  aegris  nostris 
jam  admissis  usurpatum ;  quod  diem  jam  secun¬ 
dum  febricitanti  sumptum  nihil  in  morbum  pro¬ 
fecit  ;  qui  quidem  in  aegris  in  Nosocomia  re- 

ceptis  adeo  provectus  esse  solet,  ut  eum  vomi¬ 
toriis  statim  solvendi  conatus  sit  inanis  ;  neque 
in  casu  ullo  quidem,  nisi  notis  sat  apertis,  ven¬ 
triculum  cibi  corrupti  gravaret  onus,  medicami¬ 
na  talia,  quae  actione  sua  corpus  tantopere  con¬ 
cutiunt,  debilitatumque  relinquunt,  in  usum  vo¬ 
care  non  dubitarem.  Quibus  usurpandis  ple¬ 
rumque  forsitan  praeire  necesse  est  missionem 
sanguinis,  ne  ejusdem  inter  vomendum  caput 
versus  major  fiat  impetus. 

Catharticcti 

Usum  catharticorum  in  omni  febris  continuae 
curriculo  atque  conditione  omnes  fere  ita  faten¬ 
tur,  ut  quanto  commodo  sit  res,  vix  monen¬ 
dum  videatur.  Eadem  nostris  omnibus  exhibe¬ 
bantur,  neque  cur  alii  eorum  aliud  anteponere¬ 
tur,  ratio  ulla  satis  valida  suberat.  Submuria- 
tis  hydrargyri  grana  quinque  cum  jalapae  quin¬ 
decim  conjuncta  primoque  saepe  sumpta,  sul- 
phatis  magnesiae  aliquid,  vel  infusi  sennae,  vel 
olei  ricini  auxilio  subsequebatur.  Pilulae  aloes 
communes,  vel  hae  cum  colocynthide  convales- 

centibus  praescribebantur.  Medicamina  talia 
strenue  adhibita  malum  Gilleni,  secundo  die 
quo  instabat  illud  recepti,  in  limine  primo  su¬ 
peratum  sustulerunt.  Clysteres  quoque  fre¬ 
quentes  ministrati  modo  triplice  succurrebant, 
alvo  nimirum  inferiore  dejecta,  humoribus  aquo¬ 
sis  ita  infusis  qui  vasis  absorbentibus  in  corpus 
delati  sitim  imminuerent,  halitumque  cutis  ex¬ 
pedirent;  intestinisque  etiam,  si  quid  phleg¬ 
monae  subjaceret,  eorundem  velut  emollientium 
ope  sublevatis. 

.  '  X  X 

Diaphoretica . 

Diaphoretica  omnibus  nostris  administrata, 
aliis  autem  magis  quam  aliis.  Quandocunque 
pronior  ad  madescendum  vel  inolescendum  vi¬ 
debatur  cutis,  ea  extemplo  in  usum,  atque  inter¬ 
dum  non  sine  beneficio,  sunt  vocata.  Interea 
autem  oxidum  antimonii,  acetas  ammoniae,  mis¬ 
tura  salina  diaphoretica  Pharmacopceiae  Noso¬ 
comii,  saepius,  mistura  salina  omnibus  exhibita. 

Emplastra  Vesicatoria. 

Epispastica  ad  thoracem,  caput,  scrobiculum 
cordis,  vel  pone  aures  multis  applicata,  neque 
profecto  perutilia  non  erant. 

Opium . 

Opium  nemini  ex  nostris  datum  est,  neque 
forsitan  unquam  dari  debet,  dum  diathesis  phlo- 
gistica  ulla  maneat.  Fieri  tamen  potest,  ut  se 
offerant  exempla,  quibus  ex  eo  medicamine  ex¬ 
hibito  fructus  percipiantur  felicissimi ;  in  febre, 

nimirum,  quae  genus  nervosum  valde  depres- 

■ 

sum,  mente  anxia  comitante,  ostendit,  vel  ex 
parte  corporis  laesa  a  consensu  cietur.  Quin  et 
cura  sit  oportet  ut  idem  portionibus  sat  magnis 
praescribatur,  alioquin  graviter  nociturum.  Ne¬ 
que  in  febre  continua  ante  diem  ejus  nonum  un¬ 
quam  forsitan  ministrandum  est. 

*  9  a  *  f  * 

Vinum . 

Nemini,  nisi  Joanni  Grant,  jam  convales¬ 
centi,  vinum  concedebatur. 

Capilli  abrasi. 

Aegrotis  octo  abrasi  sunt  capilli,  sequente 
inde  statim  magno  malorum  levamento.  Equi¬ 
dem  id  ipsum  factum  uni  vel  alteri  et  capitis 
dolorem  levavit,  et  caetera  partis  affectae  auxi¬ 
lia  supervacua  reddidit. 

.ihcifiu.v.i  .ii.:.  ......  -  .  •  i..» 

Diaeta . 

>  "  ^  "  c 

Diaeta  quae  nostris  imperabatur,  lactea  atque 
ex  farinariis  composita  erat,  qualis  in  Nosoco¬ 
mio  a  febre  cubantibus  conceditur. 

•  .  *  *-  .  ,  , 

Clausula . 

Sententia  aliquorum,  qua  asseritur  febrem  cau¬ 
sa  certa,  puta  contagio,  oriundam,  atque  ex  aliis 
in  alios  propagatam  more  eodem  in  singulis 
progredi,  neutiquam  comprobatur.  Namque  fe¬ 
brem  in  hoc  leviorem,  thoracis  viscera,  vel  unum 
ex  abdominis  potissimum  affecisse  ;  eandem  ve¬ 
ro  cum  illo  communicatam  gravius  saeviisse,  ca¬ 
put,  pulmones,  atque  abdomen  ex  ordine,  vel 
haec  cuncta  simul  adortam,  eandemque  rem  vice 
versa  evenisse,  haud  raro  videmus.  Ast  ubi 

constitutio  corporis  atque  temperatio,  vitae  ge¬ 
nus,  istiusque  modi  caetera,  sibi  in  singulis  si¬ 
milia  existunt,  qualiter  in  familiis  usu  venit, 
tum  vero  malum,  quoad  formam  sibi  fere  con¬ 
stare,  decursum  paene  eundem  habere,  crisisque, 
si  qua  appareat,  tempestate  in  singulis  pari  ple¬ 
rumque  occurrere  cernitur.  Exempla  quaedam 
hujus  rei  in  cubiculis  clinicis  sese  prodebant, 
eademque  in  casibus  trium  nomine  Grant  erat 
illustris. — His  paginis  perlectis,  fortasse  dixerit 
quispiam  me  ad  universa  quaedam  statuenda  ex 
singularibus  deducta  nimis  fuisse  propensum. 
At  febrem  generatim  describere  neutiquam  mi¬ 
hi  in  animo  fuit ;  solummodo,  qualis  ea  in  cu¬ 
biculis  clinicis  apparebat.  De  qua,  si  quas  sen¬ 
tentias  generales  tradiderim,  eas  ex  hoc  morbo 
alia  atque  alia  occasione  multum  observato  pro¬ 
fluxisse  creditas  vellem. 


FINIS. 


